Ziemeļaustrumu reģions (Brazīlija)

Ziemeļaustrumu reģions (portugāļu: Região Nordeste) ir viens no pieciem Brazīlijas reģioniem valsts ziemeļaustrumu daļā. Robežojas ar Ziemeļu reģionu un ar Centrālrietumu reģionu rietumos, ar Dienvidaustrumu reģionu dienvidos. Reģionu ziemeļos un austrumos apskalo Atlantijas okeāns. Reģiona lielākās pilsētas ir Salvadora un Fortaleza. Ziemeļaustrumu reģiona kopējā platība ir 1 554 291 km², pēc 2014. gada datiem reģionā dzīvo 56 186 190 iedzīvotāji. Tas ir trešais lielākais reģions Brazīlijā pēc platības un otrais lielākais pēc iedzīvotāju skaita. Reģiona platība aizņem 18% no kopējās Brazīlijas teritorijas. Ziemeļaustrumu reģions ir sīkāk sadalīts deviņos štatos kā Alagoasa, Baija, Seara, Maraņauna, Paraiba, Pernambuku, Pjaui, Riugrandi du Norti un Seržipi.